ਗੀਤ (ਟਿੱਕਟੋਕਰ)
ਗੀਤ ਇੱਕ ਭਾਰਤੀ ਪ੍ਰੇਰਕ ਬੁਲਾਰਾ, ਸਿੱਖਿਅਕ, ਸਮਾਜਿਕ ਕਾਰਕੁਨ ਅਤੇ ਸਾਬਕਾ ਵਕੀਲ ਹੈ। ਉਹ ਸੋਸ਼ਲ ਮੀਡੀਆ ਪਲੇਟਫਾਰਮਾਂ ਰਾਹੀਂ ਪ੍ਰਮੁੱਖਤਾ ਵੱਲ ਵਧੀ ਅਤੇ ਪਲੇਟਫਾਰਮਾਂ ਟਿੱਕਟੋਕ ਅਤੇ ਫ਼ੇਸਬੁੱਕ 'ਤੇ ਪ੍ਰਸਿੱਧੀ ਪ੍ਰਾਪਤ ਕੀਤੀ। ਉਹ 6 ਮਿਲੀਅਨ ਤੋਂ ਵੱਧ ਫਾਲੋਅਰਜ਼ ਨਾਲ ਭਾਰਤ ਵਿੱਚ ਸਭ ਤੋਂ ਪ੍ਰਮੁੱਖ ਟਿਕਟੋਕ ਉਪਭੋਗਤਾਵਾਂ ਵਿੱਚੋਂ ਇੱਕ ਹੈ। ਉਹ ਝੁੱਗੀ-ਝੌਂਪੜੀਆਂ ਦੇ ਬੱਚਿਆਂ ਦੀ ਮਦਦ ਕਰਨ ਲਈ ਆਪਣੇ ਸਮਾਜਿਕ ਕੰਮਾਂ ਲਈ ਜਾਣੀ ਜਾਂਦੀ ਹੈ।

ਜੀਵਨੀ 
ਗੀਤ ਦਾ ਜਨਮ ਦਿੱਲੀ ਵਿੱਚ ਇੱਕ ਪਰੰਪਰਾਗਤ ਭਾਰਤੀ ਪਰਿਵਾਰ ਵਿੱਚ ਹੋਇਆ ਸੀ ਅਤੇ ਉਸਦਾ ਪਾਲਣ ਪੋਸ਼ਣ ਸਿਆਟਲ, ਵਾਸ਼ਿੰਗਟਨ, ਸੰਯੁਕਤ ਰਾਜ ਵਿੱਚ ਹੋਇਆ ਸੀ। ਉਸਨੂੰ 10 ਸਾਲ ਦੀ ਉਮਰ ਵਿੱਚ ਇੱਕ ਕਾਰ ਦੁਰਘਟਨਾ ਵਿੱਚ ਰੀੜ੍ਹ ਦੀ ਹੱਡੀ ਦੀ ਵੱਡੀ ਸੱਟ ਲੱਗੀ ਸੀ ਜਿਸ ਕਾਰਨ ਉਸਨੂੰ ਅਧਰੰਗ ਹੋ ਗਿਆ ਸੀ। ਪਹਿਲਾਂ ਤਾਂ ਉਸ ਨੇ ਫ਼ਿਲਮੀ ਅਭਿਨੇਤਰੀ ਬਣਨ ਦਾ ਸੁਪਨਾ ਦੇਖਿਆ ਸੀ, ਪਰ ਹਾਦਸੇ ਨੇ ਉਸ ਦੀਆਂ ਉਮੀਦਾਂ 'ਤੇ ਪਾਣੀ ਫੇਰ ਦਿੱਤਾ। ਹਾਲਾਂਕਿ ਆਪਣੀ ਅਪਾਹਜਤਾ ਦੇ ਬਾਵਜੂਦ, ਉਸਨੇ ਜ਼ੀ ਟੀਵੀ 'ਤੇ ਇੰਡੀਆਜ਼ ਬੈਸਟ ਸਿਨੇਸਟਾਰ ਕੀ ਖੋਜ ਨਾਮਕ ਇੱਕ ਰਿਐਲਿਟੀ ਟੈਲੀਵਿਜ਼ਨ ਸ਼ੋਅ ਵਿੱਚ ਹਿੱਸਾ ਲਿਆ। ਹਾਲਾਂਕਿ ਉਹ ਫਾਈਨਲ ਗੇੜ ਵਿੱਚ ਨਹੀਂ ਪਹੁੰਚ ਸਕੀ, ਪਰ ਉਸਨੇ ਅਦਾਕਾਰੀ ਦੇ ਆਪਣੇ ਸੁਪਨਿਆਂ ਨੂੰ ਮੁੜ ਸੁਰਜੀਤ ਕਰਨ ਦਾ ਭਰੋਸਾ ਹਾਸਲ ਕੀਤਾ।

ਕਰੀਅਰ 
ਇੰਜੀਨੀਅਰਿੰਗ ਦੀ ਪੜ੍ਹਾਈ ਕਰਨ ਅਤੇ ਕਾਨੂੰਨ ਵਿੱਚ ਡਾਕਟਰੇਟ ਦੀ ਡਿਗਰੀ ਪ੍ਰਾਪਤ ਕਰਨ ਤੋਂ ਬਾਅਦ ਗੀਤ ਨੇ ਸਮਾਜ ਸੇਵਾ ਵਿੱਚ ਸ਼ਾਮਲ ਹੋਣ ਲਈ ਆਪਣੇ ਮਾਤਾ-ਪਿਤਾ ਨਾਲ ਨਵੀਂ ਦਿੱਲੀ ਜਾਣ ਤੋਂ ਪਹਿਲਾਂ ਅਮਰੀਕਾ ਵਿੱਚ ਇੱਕ ਲਾਅ ਫਰਮ ਵਿੱਚ ਵਕੀਲ ਵਜੋਂ ਕੰਮ ਕੀਤਾ। ਇਸ ਕਦਮ ਤੋਂ ਪਹਿਲਾਂ ਵਕੀਲ ਵਜੋਂ ਆਪਣੀ ਨੌਕਰੀ ਛੱਡ ਕੇ, ਉਸਨੇ ਭਾਰਤ ਵਿੱਚ ਝੁੱਗੀ-ਝੌਂਪੜੀ ਦੇ ਬੱਚਿਆਂ ਦੀ ਮਦਦ ਕਰਨ 'ਤੇ ਕੇਂਦਰਿਤ ਇੱਕ ਐਨ.ਜੀ.ਓ. ਸ਼ੁਰੂ ਕੀਤੀ।

ਅਗਸਤ 2015 ਵਿੱਚ ਉਸਨੇ ਦੂਜੇ ਸੋਸ਼ਲ ਮੀਡੀਆ ਪਲੇਟਫਾਰਮਾਂ ਵਿੱਚ ਜਾਣ ਤੋਂ ਪਹਿਲਾਂ, ਆਪਣੇ ਅਧਿਕਾਰਤ ਫੇਸਬੁੱਕ ਖਾਤੇ ਰਾਹੀਂ ਪ੍ਰੇਰਣਾਦਾਇਕ ਕਹਾਣੀਆਂ ਪੋਸਟ ਕਰਨਾ ਸ਼ੁਰੂ ਕੀਤਾ। ਗੀਤ ਨੇ ਫਰਵਰੀ 2019 ਵਿੱਚ ਆਪਣਾ ਅਧਿਕਾਰਤ ਟਿੱਕਟੋਕ ਖਾਤਾ ਖੋਲ੍ਹਿਆ, ਅਤੇ ਰਿਸ਼ਤਿਆਂ, ਪਿਆਰ ਅਤੇ ਜ਼ਿੰਦਗੀ ਨਾਲ ਸਬੰਧਤ 15-ਸਕਿੰਟ ਦੇ ਵੀਡੀਓ ਬਣਾਉਣੇ ਸ਼ੁਰੂ ਕੀਤੇ। ਉਹ ਟਿੱਕਟੋਕ 'ਤੇ ਗੀਤ ਨਾਮ ਨਾਲ ਜਾਂਦੀ ਹੈ। ਉਸਨੇ ਭਾਰਤ ਵਿੱਚ ਕੋਵਿਡ-19 ਮਹਾਂਮਾਰੀ ਕਾਰਨ ਲਗਾਏ ਗਏ ਲੌਕਡਾਊਨ ਦੌਰਾਨ ਆਪਣੇ ਟਿੱਕਟੋਕ ਖਾਤੇ ਦੇ ਇੱਕ ਚੈਨਲ ਰਾਹੀਂ ਆਪਣੇ ਫਾਲੋਅਰਜ਼ ਨੂੰ ਬੋਲਣ ਵਾਲੀ ਅਮਰੀਕੀ ਅੰਗਰੇਜ਼ੀ ਸਿਖਾਉਣਾ ਵੀ ਸ਼ੁਰੂ ਕਰ ਦਿੱਤਾ।

ਜੂਨ 2020 ਵਿੱਚ ਭਾਰਤ ਸਰਕਾਰ ਨੇ ਚੀਨ ਨਾਲ ਚੱਲ ਰਹੇ ਤਣਾਅ ਕਾਰਨ ਦੇਸ਼ ਵਿੱਚ ਟਿੱਕਟੋਕ ਦੀ ਵਰਤੋਂ 'ਤੇ ਪਾਬੰਦੀ ਲਗਾ ਦਿੱਤੀ ਸੀ। ਦਸੰਬਰ 2020 ਤੋਂ ਗੀਤ ਹੁਣ ਪਲੇਟਫਾਰਮ 'ਤੇ ਸਰਗਰਮ ਨਹੀਂ ਹੈ। ਹਾਲਾਂਕਿ, ਉਹ ਯੂਟਿਊਬ ਅਤੇ ਫੇਸਬੁੱਕ ਵਰਗੇ ਹੋਰ ਸੋਸ਼ਲ ਪਲੇਟਫਾਰਮਾਂ 'ਤੇ ਸਰਗਰਮ ਹੈ।

ਹਵਾਲੇ

ਬਾਹਰੀ ਲਿੰਕ 
 ਇੰਸਟਾਗ੍ਰਾਮ ਪੇਜ - theofficialgeet
 ਇੰਸਟਾਗ੍ਰਾਮ ਪੇਜ - deargeet

ਭਾਰਤੀ ਨਾਰੀ ਕਾਰਕੁਨ
ਭਾਰਤੀ ਨਾਰੀ ਸਿੱਖਿਅਕ
ਜ਼ਿੰਦਾ ਲੋਕ
ਮਹਿਲਾ ਹਫ਼ਤਾ 2022 ਵਿੱਚ ਬਣਾਏ ਗਏ ਲੇਖ